Aangename Kennis, Brood — Goeie brood… | Broodkrummels
Waaruit bestaan 'n goeie brood? »
Aangename Kennis, Brood — Goeie brood…
Desember 28, 2007 deur scribendius
"'n Blog oor brood?" mag jy vra. Jy mag maar wonder. Wat is daar nou om te sê oor brood. Mens klim mos in jou kar, ry kêffie toe en gaan koop 'n brood.
Dis net waar jy die punt verloor.
dis net die kitskoskinders wat onkrities hulle brood in 'n kafee gaan soek.
jy maak 'n fout as jy reken die deursnee kêffiebrood is 'goeie' brood. (Nee, ek sê nie dat alle kêffiebrood slegte brood is nie – jy kry soms dêm goeie brood in kêffies. Maar die deursnee kêffiebrood is deurspek van allerhande byvoegsels wat op die bemarking van die brood gerig is, en nie daarop om dit "goed" te maak nie.
as dit 'n kafee is waar 'n verskeidenheid brood verkoop word, ken jy die verskil tussen 'n ciabatta en 'n Franse brood of 'n Portugese brood?
sou — sou — jy 'n goeie suurdeegbrood teëkom, sou jy weet hoe dit lyk? Weet jy wat is die verskil tussen suurdeeg en gis as rysmiddels?
Ek moet dan seker sê wat beskou ek as goeie brood. Dis tuisgebak, met passie. Die bakker gebruik goeie bestandele. Dis brood waar tyd as hulpmiddel gebruik word in plaas van 'n hindernis. Dis brood waar die bymiddels gebruik word vir voedsaamheid of smaak.
Ek bak self. Met suurdeeg. Lees weer: suur deeg. Nie gis of kitsgis nie. Dit wat die Amerikaners "Sourdough" noem.
Ja, mens kan seker ook goeie brood bak met ander rysmiddels, maar ek weet nie van nog 'n rysmiddel wat so 'n smaakvolle produk lewer as suurdeeg nie… Aartappelsuurdeeg kom darem ook naby!
Jy is baie welkom om op hierdie blog kommentaar te lewer – los gewoon 'n "comment". Hoewel ek nie elke dag gaan pos nie, gaan ek oor tyd veral oor suurdeeggebak skryf. Dalk min oor resepte… want ek bak eerder met bakkersformules.
Tussen hakkies: ek is NIE 'n professionele bakker nie. Ek bak gewoon vir die plesier daarvan en die genot van goeie brood eet.
Nou kan ek nie anders as te vra nie: Het jy vandag brood geëet?
op Januarie 13, 2008 at 3:06 vm | Antwoord Pieter Grobler
Ek woon nou al 42 jaar lank in Kanada, en ek en my gesin, wat my kinders en kleinkinders insluit, is alleen lief vir 'n growwe bruin brood met o.a. korrels graan in. Vir ons moet brood nie lig soos koek wees nie; nee, dit smaak veel beter as dit 'n bietjie lyf het. Ek koop my brood by 'n bakker op ons dorp wat sulke growwe brood maak, maar dis duur: $3.75 vir 'n brood, wat maar twee dae hou. As u aan my 'n paar resepte kan stuur van 'n lekker growwe brood — al het dit vreemde grane in — sal ek baie bly wees. Dan bak ek elke week my eie brood. Ek maak hoeka my eie biltong, boerewors, koesusters melktert en lemoenkonfyt — anders waar sal my kinders en kleinkinders daardie belangrike deel van ons kultuur en herkoms leer?
Ek wens aan u ' voorspoedige 2008.
op Januarie 13, 2008 at 1:29 nm | Antwoord scribendius
Dankie vir jou kommentaar — seker eintlik meer 'n navraag. Ek het jou e-pos adres en sal vir jou 'n pos stuur hieroor.
Op hierdie blog het ek nie regtig "resepte" nie — gaan veel meer oor die proses van broodbak. Maar ek sal kyk wat ek vir jou kan doen.
op Januarie 26, 2008 at 11:46 nm | Antwoord Ln
Oulik, dankie, ek leer baie!
op Mei 12, 2008 at 4:05 nm | Antwoord Roelf
Dagse. Ek het n Westpoint broodmasjien, het seker al 10 baksels moes weggooi. Sal dit baie waardeer indien jy my kan se waar om vir n basiese wit en bruinbrood resep te soek. Sal graag die toerusting wil gebruik.
op Mei 13, 2008 at 10:03 nm | Antwoord scribendius
Eish! Broodmasjien! Nee jong, ek is gladnie 'n fan van broodmasjiene nie. Ek wil nou ook geensins beweer dat broodmasjien bakkers nie brood kan bak nie 🙂 maar ekselwers weet nie of ek gou daai een gaan probeer nie. Dit kan tog wel dalk 'n uitkoms wees vir mense wat probleme het om te knie, maar dit pas nie in by my metode van brood bak nie.
Jammer, maar die beste wat ek kan doen is om jou na Google te verwys — een werf wat "bread machine +receipes" opgelewer het wat belowend lyk is: http://www.bread-maker.net/Bread-maker/Bread-maker-recipes-list.htm
Hoop jy kom reg daarmee.
op Junie 19, 2008 at 4:26 nm | Antwoord M*
Roelf, ek wil nou nie maak asof ek 'n kennir is op die gebied van broodbak wat nog met 'n brood masjien nie. Al wat ek te sê het is dat Westpoint paar van my vriendinne al teleurgestel het met hul skottelgoed masjiene. Ruil jou outjie in vir 'n ietwat duurder Russel hobbs, my skoon mammie s'n is heerlik en in die afgelope jaar nog nie een baksel weg gegooi nie. Probeer dit maar.